מג'יק ליפ השיקה בהפתעה את משקפי ה-AR שלה. המחיר: 2,295 דולר | גיקטיים
עידן בן טובים | בתאריך 08 באוגוסט 2018	6 תגובות אינטרנט
Magic Leap היא אחת מהחברות המסקרנות ביותר בעולם הטכנולוגיה. החברה הצליחה לגייס כ-2 מיליארד דולר משורה של משקיעים נחשבים למדי, מבלי לחשוף או להדליף כמעט דבר על המוצר שלה. לאחר שבסוף השנה שעברה חשפה לראשונה את משקפי המציאות המעורבת שלה, היום (ד’) התבשרנו במפתיע על השקת המוצר הראשון שלה, ה-Magic Leap One Creator Edition, באיזורים נבחרים בארצות הברית.
6 מצלמות, 4 מיקרופונים ושלל חיישנים כדי לספק חוויה שטרם נראתה
החל מהיום, ניתן להזמין את המשקפיים של Magic Leap דרך אתר החברה. ההשקה היא שקטה וקטנה יחסית, וזמינה רק בשיקגו, לוס אנג’לס, מיאמי, ניו יורק, סן פרנסיסקו וסיאטל. תמורת 2,295 דולרים תקבלו משלוח עד הבית עם הדרכה. עם זאת, כדאי לשים לב שגירסת ה-Creator כשמה היא, מיועדת ליוצרים שמעוניינים ליצור חוויות מציאות מעורבת למערכת ההפעלה של מג’יק ליפ
הנסיינים הראשונים התלהבו, אבל רק במידה
כתבים בארצות הברית קיבלו הזדמנות להתנסות במשקפיים המסקרנים. עדי רוברטסון, כתבת The Verge טוענת כי המשקפיים נוחים להרכבה, וגם לאורך זמן לא מורגש עומס או חוסר נוחות. עם זאת, רוברטסון טוענת כי זווית הצפייה מוגבלת למדי (50 מעלות בלבד) ומפריעה לחוויה. כמו כן, למרות שאפקט התלת מימד הוא עוצמתי ומוצלח, חלק מהעצמים נראים חדים, אך חלק מהם סובלים מטשטוש, שקיפות יתר וקצוות זוהרים.
גם הכתב של CNET התרשם לטובה מהמערכת, אך גם הוא הלין על שקיפות העצמים וזווית הצפייה. בנוסף לכך, הכתב, שזקוק למשקפיים, טען שהמשקפיים של מג’יק ליפ לא מותאמים לעבודה עם משקפי ראייה, וכי משתמשים יאלצו להיעזר בעדשות מגע או לרכוש עדשות מיוחדות ולשים אותן בערכה.
על אף הבשורה בהשקה הראשונית של מוצר מאחת החברות המסתוריות ביותר של התקופה האחרונה, קהל המתעניינים הרחב שלה יצטרך להמתין בסבלנות להשקת המשקפיים שמיועדים לקהל הרחב, והחברה עצמה תצטרך להוכיח שיצרני התוכן מעוניינים לפתח חוויות ייחודיות שלא ניתן למצוא בשום פלטפורמה מתחרה. לפחות לפי ההתנסות הראשונית של הכתבים, הטכנולוגיה כרגע מתקדמת יותר מרוב הטכנולוגיות הקיימות בשוק, אבל היא עדיין לא המהפכה שכולנו מחכים לה בתחום
6 תגובות על "מג’יק ליפ השיקה בהפתעה את משקפי ה-AR שלה. המחיר: 2,295 דולר"
מג\'די
נראה כמו כלי לסטלנים
השאלה היא איך הרזולוציה, אם היא ממש מעולה כך שאפשר להנות מסרט או מסך מחשב וירטואלי (או מספר מסכים) זה יהיה מדהים, אם זה עוד כלי עם רזולוציה זוועה כמו האחרים זה לא מעניין
למיטב ידיעתי לא פורסמו נתונים לגבי הרזולוציה של המוצר, אבל בינתיים עושה רושם שמי שהתנסה מדווח על ביצועי גרפיקה לא מרשימים במיוחד.
אבל תכלס לפני שמדברים על רזולוציה צריך לדבר על זווית הצפייה, כל התוכן מוצג בתוך מלבן קטן באמצע שדה הראייה, אם תשב מול מסך וירטואלי נניח, סביר להניח שלא כולו ייכנס בתוך המלבן הזה והוא יחתך, תצטרך להתרחק ממנו בשביל לראות את כולו. בקיצור, זה עדיין לא שם, המוצר הזה די בינוני ולא לגמרי אפוי.
בטר פלייס 2
צודק, אין מצב שהם יוכלו לעמוד בציפיות, הם מתחילים מראש עם מינוס 2 מליארד דולר.
עקבו אחרי משקפי מציאות מעורבת משקפי מציאות מעורבת
הבא מג’פרדי לחדר הניתוח – מחשב העל של IBM בדרך לבתי החולים
קודם מג’יסטו בגרסה 3.0: מה חדש?